CELEX: 52014XG0606(01)
Language: lt
Date: 2014-06-06 00:00:00
Title: Tarybos išvados dėl ES muitų sąjungos valdymo reformos

6.6.2014   
            
            
               LT
            
            
               Europos Sąjungos oficialusis leidinys
            
            
               C 171/1
            
         TARYBOS IŠVADOS DĖL ES MUITŲ SĄJUNGOS VALDYMO REFORMOS
   2014/C 171/01
   EUROPOS SĄJUNGOS TARYBA,
   PRIMINDAMA:
   
               —
            
            
               ES muitinės įsipareigojimus siekti Europos Sąjungos tikslų, kaip išdėstyta ES sutarties 2 straipsnyje, ir įnašą jų siekiant,
            
         
               —
            
            
               tai, kad ES muitų sąjunga yra vienas iš sėkmingiausių Europos integracijos ir Europos politikos pavyzdžių,
            
         
               —
            
            
               tai, kad nors ES muitų sąjunga yra grindžiama tvirta teisine sistema ir kad ji priklauso išimtinei Sąjungos kompetencijai, atsakomybė už muitų srities teisės aktų įgyvendinimą ir bendradarbiavimą šiuo tikslu visų pirma priklauso valstybėms narėms,
            
         
               —
            
            
               2012 m. gruodžio 21 d. Europos Komisijos komunikatą dėl ES muitų sąjungos padėties (1), kuriame Europos Parlamentas ir Taryba raginami užmegzti dialogą su suinteresuotaisiais subjektais, siekiant nustatyti ES muitų sąjungos prioritetus ir reformuoti jos valdymą,
            
         
               —
            
            
               2012 m. gruodžio 10 d. Tarybos išvadas dėl pažangos ES muitų sąjungos raidos strategijos srityje (2), kuriose atkreipiamas dėmesys, be kita ko, į poreikį tobulinti ES muitų sąjungos vidaus valdymą ir bendradarbiavimą su kitomis institucijomis ir privačiuoju sektoriumi, taip pat skirti daugiausia dėmesio siekiant užtikrinti sąlygas ir išteklius, kad ekonominių operacijų vykdytojams būtų teikiamos geriausios paslaugos,
            
         
               —
            
            
               generalinių direktorių aukšto lygio darbo grupės ataskaitą, kurioje nagrinėjami uždaviniai ir pasiūlymai, išdėstyti Komisijos komunikate dėl ES muitų sąjungos padėties,
            
         
               —
            
            
               Europos Komisijos įsipareigojimą iki 2014 m. pateikti ES muitų sąjungos valdymo projektą,
            
         
               —
            
            
               tai, kad bendri valdymo tikslai yra gerinti ES muitų sąjungos veikimo efektyvumą ir tai daryti labiausiai ekonomiškai efektyviu būdu taupiai naudojant išteklius tiek ES, tiek valstybių narių lygiu,
            
         ATKREIPDAMA DĖMESĮ Į:
   
               —
            
            
               tai, kad muitų sąjungos raida veiklos apimčių atžvilgiu, informacinių technologijų diegimo srityje ir politikos bei teisės aktų srityje buvo reikšminga,
            
         
               —
            
            
               tai, kad 2010 m. atlikto muitinių administracijų „savęs vertinimo“ išvadose raginama atnaujinti ir tobulinti ES muitų sąjungos įgyvendinimo valdymą,
            
         
               —
            
            
               Komisijos atliktos ES muitų sąjungos vertinimo studijos išvadas,
            
         
               —
            
            
               tai, kad dėl poreikio greitai reaguoti į kintančius politikos poreikius, suinteresuotųjų subjektų poreikius ir besikeičiančią pasaulinę verslo aplinką reikia užtikrinti aukšto lygio paslaugas visose ES muitų sąjungos veiklos srityse ir rezultatų vertinimą,
            
         
               —
            
            
               glaudaus bendradarbiavimo su ekonominių operacijų vykdytojais ir prekybos sektoriumi kaip priemonės remti teisėtą prekybą bei sudaryti jai palankesnes sąlygas ir plėtoti veiksmingas strategijas tinkamai atsižvelgiant į jų verslo modelius svarbą,
            
         
               —
            
            
               Atėnų deklaraciją, dėl kurios 2014 m. kovo 21 d. susitarė ES valstybių narių muitinių administracijų vadovai ir Komisijos Mokesčių ir muitų sąjungos generalinis direktoratas, kurioje pažymima tvirta parama generalinių direktorių aukšto lygio darbo grupės valdymo reformos klausimais išvadoms ir ypač tai, kad 28 valstybės narės vieningai patvirtino Muitų politikos grupės įgaliojimus, kurie išdėstyti I priede,
            
         PRIPAŽINDAMA:
   
               —
            
            
               tai, kad priemonės, kurių imamasi siekiant pagerinti ES muitų sąjungos veikimą, turėtų, atsižvelgiant į tai, kad ES muitų sąjunga iš esmės veikia gerai, būti savo pobūdžiu laipsniškos ir visų pirma grindžiamos esamomis struktūromis bei procedūromis ir jomis turėtų būti tinkamai atsižvelgta į uždavinius, su kuriais muitų valdymas susidurs ateityje,
            
         
               —
            
            
               muitinės kaip svarbiausios institucijos, atsakingos už tarptautinės prekybos priežiūrą, vaidmenį ir jos vaidmenį sudarant palankesnes sąlygas prekybai, apsaugant finansinius interesus ir visuomenę,
            
         
               —
            
            
               tai, kad muitinės vaidmuo pastaraisiais metais labai plėtojosi ir apima vis daugiau užduočių kitose srityse nei pajamų generavimas ir kontrabanda, ir kad svarbu tai, kad šis įnašas būtų tinkamai suprantamas ir remiamas politiniu lygiu, įskaitant Ministrų Taryboje, ir visos visuomenės lygiu,
            
         
               —
            
            
               labiau integruoto požiūrio į politikos plėtojimą visose su muitine susijusiose srityse kaip vieną iš pagrindinių prioritetų siekiant geresnio muitų sąjungos veikimo svarbą,
            
         
               —
            
            
               finansinius ir išteklių suvaržymus, su kuriais susiduria valstybės narės įgyvendindamos naują politiką ir plėtodamos IT sistemas,
            
         PRAŠO KOMISIJOS IR VALSTYBIŲ NARIŲ
   
               —
            
            
               užtikrinti rezultatų lygiavertiškumą įgyvendinant muitinės srities teisės aktus ir patobulinti veiklos rezultatų vertinimą nustatant atitinkamas sritis ir sukuriant tinkamus pagrindinius veiklos rezultatų rodiklius,
            
         
               —
            
            
               plėtoti veiksmingą ir ekonomiškai efektyvų glaudesnį valstybių narių tarpusavio ir valstybių narių bei Komisijos bendradarbiavimą ir, kai įmanoma, bendrus veiksmus. Šiomis aplinkybėmis keitimąsi geros praktikos pavyzdžiais turėtų papildyti svarstymai, kokiose konkrečiose srityse glaudesnis bendradarbiavimas ir bendri veiksmai sukurs apčiuopiamos naudos valstybėms narėms ir visai ES, įskaitant išteklių telkimą įgyvendinant muitinės procedūras. Bendrus veiksmus gali inicijuoti valstybės narės, kurios pageidauja užmegzti glaudesnį bendradarbiavimą atitinkamai dalyvaujant Komisijai, ir turėtų būti numatyta aiški bendrų veiksmų taikymo sritis, jie turėtų būti grindžiami pagrįstais ekonominiais argumentais tinkamų teisinių priemonių bei kompetencijų atžvilgiu ir jais turėtų būti didinamas ES konkurencingumas,
            
         
               —
            
            
               sukurti ilgalaikę ir darnią strategiją dėl bendrai valdomų ir naudojamų IT sistemų visose su muitine susijusiose srityse, atsižvelgiant į ribotus išteklius ir finansinius aspektus,
            
         
               —
            
            
               imtis tinkamų priemonių muitinių sąveikai ir koordinavimui su kitomis įstaigomis, veikiančiomis palankesnių sąlygų prekybai sudarymo ir tarptautinės tiekimo grandinės saugos bei saugumo srityje, didinti,
            
         
               —
            
            
               dėti reikiamas pastangas, kad būtų pasiektas labiau integruotas požiūris į politikos plėtojimą visose su muitine susijusiose srityse ES ir valstybių narių lygiu,
            
         
               —
            
            
               užtikrinti tvirtą ir sistemišką muitinių ir prekybos sektoriaus sąveiką ES ir valstybių narių lygiu, siekiant parengti sprendimus, kurie būtų suderinami su verslo modeliais ir tarptautiniais standartais, susijusiais su prekyba ir muitine,
            
         PRAŠO KOMISIJOS
   
               —
            
            
               glaudžiai bendradarbiaujant su valstybėmis narėmis peržiūrėti ir racionalizuoti įstaigas ir ekspertų grupes, dalyvaujančias įgyvendinant ES muitų sąjungą ES lygiu,
            
         
               —
            
            
               patvirtinti pridedamus Muitų politikos grupės įgaliojimus,
            
         PRAŠO MUITŲ POLITIKOS GRUPĖS
   
               —
            
            
               nedelsiant įgyvendinti pridedamus Muitų politikos grupės įgaliojimus,
            
         PRAŠO VALSTYBIŲ NARIŲ IR PIRMININKAUSIANČIŲ VALSTYBIŲ NARIŲ
   
               —
            
            
               ištirti ir įvertinti galimybes strategiškiau naudotis su muitinės klausimais susijusiomis darbo grupėmis ir numatyti joms geriausią poziciją Tarybos struktūroje, įskaitant ataskaitų teikimo mechanizmą, ir prireikus atitinkamai pateikti Tarybai pasiūlymą,
            
         
               —
            
            
               imtis atitinkamų iniciatyvų siekiant padidinti muitinių vaidmenį politiniu lygiu Taryboje.
            
         
      (1)  COM(2012) 791.
   
      (2)  OL C 80, 2013 3 19, p. 11.
   
      I PRIEDAS
      Muitų politikos grupė
      Įgaliojimai
      
         Narystė
      
      Muitų politikos grupę sudaro visų Europos Sąjungos valstybių narių ir Europos Komisijos už muitinės klausimus atsakingi generaliniai direktoriai. Muitų politikos grupei pirmininkauja Europos Komisija.
      
         Vaidmuo
      
      Muitų politikos grupės vaidmuo yra:
      
                  —
               
               
                  teikti strategines politikos rekomendacijas Europos Komisijai muitų politikos klausimais ir dėl to, kaip galima pagerinti ES muitų sąjungos veikimą,
               
            
                  —
               
               
                  užtikrinti akademinę lyderystę efektyviam ir veiksmingam ES muitų sąjungos veikimui, įskaitant lyderystę veiklos politikos įgyvendinimo klausimais,
               
            
                  —
               
               
                  dalintis geriausios praktikos pavyzdžiais ir informacija apie kylančią riziką ir atitikties uždavinius,
               
            
                  —
               
               
                  vykdyti įvairių komitetų ir grupių, įsteigtų pagal programą „Muitinė 2020“, darbo strateginę priežiūrą, teikti joms rekomendacijas ir gaires, be kita ko, spręsti nuomonių skirtumus, kurie gali atsirasti dėl kitų komitetų ar grupių darbo, vadovauti šių komitetų ir grupių darbui ir teikti konsultacijas Komisijai apie poreikį įsteigti ar panaikinti komitetus ar grupes, remiantis jų darbo vertės vertinimu,
               
            
                  —
               
               
                  sukurti forumą, kuriame vyktų išankstinės strateginės diskusijos dėl, inter alia,:
                  
                              —
                           
                           
                              atsirandančių arba planuojamų siūlomų naujų muitų politikos iniciatyvų ar planuojamų teisės aktų, kurie pakeis galiojančią muitų politiką arba darys jai poveikį ar darys poveikį veiklos procedūroms,
                           
                        
                              —
                           
                           
                              veiklos politikos įgyvendinimo klausimų, kurie kyla dėl naujų teisės aktų,
                           
                        
                              —
                           
                           
                              klausimų, kurie darys poveikį valstybių narių organizavimui, žmogiškųjų išteklių valdymui, įskaitant mokymo ir švietimo programas, biudžetui ar pajėgumams,
                           
                        
                              —
                           
                           
                              stebėsenos veiksmų pasirinkimo, pradžios bei vertinimo ir jų rezultatų,
                           
                        
                              —
                           
                           
                              visų kitų klausimų, dėl kurių Muitų politikos grupės nariai gali sutarti, kad jie yra strateginio pobūdžio ir priklauso Muitų politikos grupės kompetencijai.
                           
                        
            Europos Komisija, atsižvelgdama į sutartą Muitų politikos grupės vaidmenį, tinkamu metu kreipsis į valstybes nares konsultacijos dėl atitinkamų klausimų.
      
         Posėdžiai
      
      Muitų politikos grupės posėdžiai bus rengiami bent tris kartus per metus, o prireikus – dažniau. Konsultuodamasi su valstybėmis narėmis ir atsižvelgdama į Muitų politikos grupės vaidmenį, Europos Komisija parengs posėdžių darbotvarkes.
      
         Darbotvarkės ir darbo tvarkos taisyklės
      
      Muitų politikos grupės darbotvarkę sudarys A punktai ir B punktai. Darbotvarkės A punktai yra skirti tik susipažinti ir tai bus tik dokumentai, prieš posėdį išplatinami Muitų politikos grupės nariams. Dėl darbotvarkės A punktų posėdžiuose nebus daromi pranešimai ar vedamos diskusijos, nebent valstybė narė arba Europos Komisija ne vėliau kaip prieš savaitę iki posėdžio praneša, kad dėl klausimo bus rengiamos diskusijos, ir aiškiai nurodo klausimo, kuris turi būti aptariamas, pobūdį ir mastą. Darbotvarkės B punktai yra skirti diskusijoms ir dėl jų turi būti priimami sprendimai.
      Valstybės narės prašymas įtraukti punktą darbotvarkės B punktu, išskyrus tais atvejais, kai klausimas akivaizdžiai nepriklauso Muitų politikos grupės kompetencijai, bus patenkintas sudarant kito Muitų politikos grupės posėdžio darbotvarkę.
      Bent 25 % Muitų politikos grupės narių prašymą gauti Europos Komisijos ataskaitą dėl konkretaus klausimo ar temos, susijusių su Muitų politikos grupės vaidmeniu, išskyrus išimtinėmis aplinkybėmis, dėl kurių susitaria Muitų politikos grupė, Europos Komisija patenkins per laikotarpį, kuris turi būti apsvarstytas su Muitų politikos grupe.
   
   
      II PRIEDAS
      
         Atėnų deklaracija dėl ES muitų sąjungos valdymo reformos
         Aukšto lygio seminaras dėl ES muitų sąjungos valdymo reformos
         ES VALSTYBIŲ NARIŲ MUITINIŲ ADMINISTRACIJŲ VADOVAI IR KOMISIJOS MOKESČIŲ IR MUITŲ SĄJUNGOS GENERALINIS DIREKTORATAS, SUSITIKĘ 2014 M. KOVO 20–21 D. ATĖNUOSE,
         PRIMINDAMI
         ES muitinės įsipareigojimus siekti Europos Sąjungos tikslų, kaip išdėstyta ES sutarties 2 straipsnyje, ir įnašą jų siekiant,
         2012 m. gruodžio 21 d. Europos Komisijos komunikatą dėl ES muitų sąjungos padėties (COM(2012) 791), kuriame Europos Parlamentas ir Taryba raginami užmegzti dialogą su suinteresuotaisiais subjektais, siekiant nustatyti ES muitų sąjungos prioritetus ir reformuoti jos valdymą,
         2013 m. kovo 19 d. Tarybos išvadas dėl ES muitų sąjungos raidos, kuriose atkreipiamas dėmesys į poreikį tobulinti ES muitų sąjungos vidaus valdymą ir bendradarbiavimą su kitomis institucijomis ir privačiuoju sektoriumi, taip pat skirti daugiausia dėmesio siekiant užtikrinti sąlygas ir išteklius, kad ekonominių operacijų vykdytojams būtų teikiamos geriausios paslaugos,
         tai, kad ES muitų sąjunga yra vienas iš sėkmingiausių Europos integracijos ir Europos politikos pavyzdžių,
         tai, kad nors ES muitų sąjunga yra grindžiama tvirta teisine sistema ir kad ji priklauso išimtinei Sąjungos kompetencijai, atsakomybė už muitų srities teisės aktų įgyvendinimą ir bendradarbiavimą šiuo tikslu visų pirma priklauso valstybėms narėms,
         ankstesnes nacionalinių muitinių administracijų vadovų deklaracijas, kuriomis siekiama vesti debatus dėl galimų naujų valstybių narių tarpusavio ir jų bei Komisijos bendradarbiavimo siekiant reformuoti ES muitų sąjungos valdymą (pvz., Prahoje, Rukoje),
         generalinių direktorių aukšto lygio darbo grupės ataskaitą, kurioje nagrinėjami uždaviniai ir pasiūlymai, išdėstyti Komisijos komunikate dėl ES muitų sąjungos padėties,
         Europos Komisijos įsipareigojimą iki 2014 m. pateikti ES muitų sąjungos valdymo projektą,
         tai, kad bendri valdymo tikslai yra gerinti ES muitų sąjungos veikimo efektyvumą ir tai daryti labiausiai ekonomiškai efektyviu būdu taupiai naudojant išteklius tiek ES, tiek valstybių narių lygiu,
         glaudaus bendradarbiavimo su ekonominių operacijų vykdytojais ir prekybos sektoriumi kaip priemonės remti teisėtą prekybą bei sudaryti jai palankesnes sąlygas ir plėtoti veiksmingas strategijas tinkamai atsižvelgiant į jų verslo modelius svarbą,
         ATKREIPDAMI DĖMESĮ Į
         tai, kad muitų sąjungos raida veiklos apimčių atžvilgiu, informacinių technologijų diegimo srityje ir politikos bei teisės aktų srityje buvo reikšminga,
         tai, kad 2010 m. atlikto muitinių administracijų „savęs vertinimo“ išvadose raginama atnaujinti ir tobulinti ES muitų sąjungos įgyvendinimo valdymą,
         ES muitų sąjungos vertinimo studijos išvadas,
         tai, kad siekiant patenkinti poreikį skubiai imtis veiksmų dėl kintančių politikos poreikių, suinteresuotųjų subjektų poreikių ir besikeičiančios pasaulinės verslo aplinkos, reikia toliau teikti aukšto lygio paslaugas visose ES muitų sąjungos veiklos srityse ir vertinti rezultatus,
         tai, kad generalinių direktorių aukšto lygio darbo grupės išvados tvirtai remiamos, ir ypač tai, kad 28 valstybės narės vieningai patvirtino pridedamus Muitų darbo grupės įgaliojimus.
         ATSIŽVELGDAMI Į TAI, VYKDANT ES MUITŲ SĄJUNGOS VALDYMO PERŽIŪRĄ, SUSITARIA:
         kad priemonės, kurių imamasi siekiant pagerinti ES muitų sąjungos veikimą, turėtų, atsižvelgiant į tai, kad ES muitų sąjunga iš esmės veikia gerai, būti savo pobūdžiu laipsniškos ir visų pirma grindžiamos esamomis struktūromis bei procedūromis.
         Todėl ypatingas dėmesys turėtų būti skiriamas šiems aspektams:
         
            Rezultatų lygiavertiškumo įgyvendinant muitų srities teisės aktus užtikrinimui
         
         Vienodi teisės aktai ir suderintas įgyvendinimas yra gyvybiškai svarbūs efektyviam ES muitų sąjungos veikimui ir svarbu pasiekti lygiaverčių rezultatų, ir šiuo atžvilgiu tobulinti veiklos rezultatų vertinimą nustatant atitinkamas sritis ir sukuriant tinkamus pagrindinius veiklos rezultatų rodiklius.
         
            Glaudesnio bendradarbiavimo ir bendrų veiksmų plėtojimui
         
         Valstybės narės turi neabejotiną glaudesnio bendradarbiavimo potencialą. Siekiant ekonomiškai efektyviu būdu pagerinti veiksmingumą, reikia, kad valstybės narės ir Komisija apsvarstytų, kokiose konkrečiose srityse bendradarbiavimas ir bendri veiksmai suteiks naudos valstybėms narėms ir visai ES. Keitimasis geros praktikos pavyzdžiais turėtų būti papildytas apsvarstant galimybes imtis bendrų veiksmų ir juos organizuojant, visų pirma šiose srityse: muitinių pareigūnų mokymo, supaprastintų procedūrų ir įgaliotųjų ekonominių operacijų vykdytojų, rizikos valdymo ir krizių valdymo, nuoseklių išankstinių nurodymų, pvz., privalomosios tarifinės ir kilmės informacijos, nuoseklios vertinimo praktikos, IT sistemų sąveikos naudojant hibridinį metodą srityse.
         Valstybėms narėms, kurios pageidauja užmegzti glaudesnį bendradarbiavimą, gali reikėti imtis bendrų veiksmų atitinkamai dalyvaujant Komisijai, remiantis ekonominiais argumentais, be kita ko, telkiant išteklius įgyvendinant muitinės procedūras, taip būtų sutaupyta daug lėšų valstybių narių ir ES lygiu.
         
            IT ilgalaikės vizijos ir strategijos nustatymui
         
         Reikia sukurti ilgalaikę ir darnią strategiją dėl bendrai valdomų ir naudojamų IT sistemų visose su muitine susijusios srityse, atsižvelgiant į ribotus išteklius ir finansinius aspektus.
         
            Kitų institucijų įtraukimui
         
         Muitinė yra svarbiausia institucija, atsakinga už tarptautinės prekybos priežiūrą. Siekiant geresnio muitų sąjungos veikimo vienas iš pagrindinių prioritetų yra labiau integruotas požiūris į politikos plėtojimą įtraukiant Komisijos ir valstybių narių bendras pastangas. Muitinės sąveika ir veiksmų koordinavimas su kitomis įstaigomis itin svarbus siekiant efektyvumo ir taip pat gali suteikti naudos naudojant negausius išteklius.
         
            Glaudžios sąveikos su prekybos sektoriumi užtikrinimui
         
         Pasaulyje, kuriame prekybos ir tiekimo grandinių tarpusavio priklausomybė vis didėja, muitinių darbo efektyvumas vertinamas remiantis ne tik tuo, kokią apsaugą jos suteikia visuomenei ir viešiesiems finansams, bet ir pagal tai, kokiu greičiu jos tvarko teisėtos prekybos klausimus. Siekiant gero ES muitų sąjungos valdymo, reikia užtikrinti tvirtą ir sistemišką muitinių ir prekybos sektoriaus sąveiką ES ir valstybių narių lygiu, siekiant parengti sprendimus, kurie būtų suderinami su verslo modeliais ir tarptautiniais standartais.
         
            Muitinių politinės svarbos didinimui
         
         Muitinės vaidmuo pastaraisiais metais labai plėtojosi ir apima vis daugiau užduočių kitose srityse nei pajamų generavimas ir kontrabanda. Svarbu, kad šis įnašas būtų tinkamai suprantamas ir remiamas politiniu lygiu, įskaitant Ministrų Taryboje, ir visos visuomenės lygiu. Šiuo atžvilgiu turėtų būti inicijuotas tyrimas dėl veiksmingesnio strateginio naudojimosi su muitinės klausimais susijusiomis darbo grupėmis Taryboje ir geriausios pozicijos toms darbo grupėms Tarybos struktūroje numatymo.
         Siekiant įgyvendinti šiuos prioritetus reikia stiprinti muitų politikos koordinavimą ES. Šiuo tikslu reikės iš naujo peržiūrėti ir racionalizuoti įstaigas ir ekspertų grupes, dalyvaujančias įgyvendinant ES muitų sąjungą ES lygiu. Įgyvendindama pridedamus įgaliojimus Muitų politikos grupė, konsultuojanti Komisiją muitų politikos klausimais, turėtų būti iniciatyvi ir sutelkti dėmesį į būsimos veiklos strategiją bei laipsnišką veiklos įgyvendinimą.
         
            Palankiai vertintų Tarybos išvadų dėl komunikato dėl ES muitų sąjungos padėties priėmimą.